CELEX: 32017R0077
Language: sk
Date: 2017-01-16 00:00:00
Title: Vykonávacie nariadenie Rady (EÚ) 2017/77 zo 16. januára 2017, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu

17.1.2017   
            
            
               SK
            
            
               Úradný vestník Európskej únie
            
            
               L 12/24
            
         VYKONÁVACIE NARIADENIE RADY (EÚ) 2017/77
   zo 16. januára 2017,
   ktorým sa vykonáva nariadenie (EÚ) č. 267/2012 o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010 (1), a najmä na jeho článok 46 ods. 2,
   keďže:
   
               (1)
            
            
               Rada 23. marca 2012 prijala nariadenie (EÚ) č. 267/2012.
            
         
               (2)
            
            
               V súlade s rozhodnutím Rady (SZBP) 2017/83 (2) by sa zo zoznamu osôb a subjektov, na ktoré sa vzťahujú reštriktívne opatrenia, uvedeného v prílohe IX k nariadeniu (EÚ) č. 267/2012 mali vypustiť viaceré subjekty.
            
         
               (3)
            
            
               V nadväznosti na rozsudky Všeobecného súdu vo veciach T-182/13 (3), T-433/13 (4), T-158/13 (5), T-5/13 (6) a T-45/14 (7), sa spoločnosti Moallem Insurance Company, Petropars Operation & Management Company, Petropars Resources Engineering Ltd, Iran Aluminium Company, Iran Liquefied Natural Gas Co., Hanseatic Trade Trust & Shipping (HTTS) GmbH a Naser Bateni nezaraďujú do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe IX k nariadeniu (EÚ) č. 267/2012.
            
         
               (4)
            
            
               V nadväznosti na rozsudok Súdneho dvora vo veci C-200/13 P (8) sa Bank Saderat Iran nezaraďuje do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe IX k nariadeniu (EÚ) č. 267/2012. Vzhľadom na uvedenú skutočnosť a právnu istotu by sa záznam týkajúci sa Bank Saderat PLC (London) v uvedenej prílohe mal vypustiť.
            
         
               (5)
            
            
               Nariadenie (EÚ) č. 267/2012 by sa malo zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Príloha IX k nariadeniu (EÚ) č. 267/2012 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. januára 2017
      
         
            Za Radu
         
         
            predsedníčka
         
         F. MOGHERINI
      
   
   
      (1)  Ú. v. EÚ L 88, 24.3.2012, s. 1.
   
      (2)  Rozhodnutie Rady (SZBP) 2017/83 zo 16. januára 2017, ktorým sa mení rozhodnutie 2010/413/SZBP o reštriktívnych opatreniach voči Iránu (pozri stranu 92 tohto úradného vestníka).
   
      (3)  Rozsudok Všeobecného súdu z 10. júla 2014, Moallem Insurance Co./Rada Európskej únie, T-182/13, ECLI:EU:T:2014:624.
   
      (4)  Rozsudok Všeobecného súdu z 5. mája 2015, Petropars Iran Co a i./Rada Európskej únie, T-433/13, ECLI:EU:T:2015:255.
   
      (5)  Rozsudok Všeobecného súdu z 15. septembra 2015, Iranian Aluminium Co. (Iralco)/Rada Európskej únie, T-158/13, ECLI:EU:T:2015:634.
   
      (6)  Rozsudok Všeobecného súdu z 18. septembra 2015, Iran Liquefied Natural Gas Co./Rada Európskej únie, T-5/13, ECLI:EU:T:2015:644.
   
      (7)  Rozsudok Všeobecného súdu z 18. septembra 2015, HTTS Hanseatic Trade Trust & Shipping GmbH a Naser Bateni/Rada Európskej únie, T-45/14, ECLI:EU:T:2015:650.
   
      (8)  Rozsudok Všeobecného súdu z 21. apríla 2016, Rada Európskej únie/Bank Saderat Iran, C-200/13 P, ECLI:EU:C:2016:284.
   
      PRÍLOHA
      Zo zoznamu uvedeného v časti I.B prílohy IX k nariadeniu (EÚ) č. 267/2012 sa vypúšťajú záznamy o týchto subjektoch:
      I.   Osoby a subjekty zapojené do činností v jadrovej oblasti alebo v oblasti balistických rakiet a osoby a subjekty poskytujúce podporu iránskej vláde
      
      B.   Subjekty
      
      
         
                     „7.
                  
                  
                     a) Bank Saderat PLC (London)
                  
               
                     48.
                  
                  
                     Neka Novin (alias Niksa Nirou)
                  
               
                     65.
                  
                  
                     Spoločnosť West Sun Trade GMBH
                  
               
                     159.
                  
                  
                     Oil Industry Pension Fund Investment Company (OPIC)“.